smcproject/ml-wiki-sentences huggingface dataset:
ഹൈയർ സെക്കന്ററി തലം വരെ പഠിപ്പിക്കുന്ന ഒരുപാടു വിദ്യാലയങ്ങൾ ആലത്തൂരിലുണ്ട്.
ആലത്തൂർ പട്ടണടത്തിൽ ഉള്ള ഹയർ സെക്കന്ററി സ്കൂളുൾ
ഗേൾസ് ഹയർ സെക്കന്ററി സകൂൾ അലത്തൂർ ശാസ്ത്ര-കലാ വിഷയങ്ങൾക്കായി രണ്ടു കലാലയങ്ങളും ഒരു എഞ്ജിനിയറിംഗ് കോളേജും ആലത്തൂരിലുണ്ട്.
ദേശീയപാത 544 ആലത്തൂർ താലൂക്കിലൂടെ കടന്നുപോവുന്നു.
അതുകൊണ്ട് കേരളത്തിന്റെ എല്ലാ ഭാഗങ്ങളുമായി ആലത്തൂർ റോഡ് മാർഗ്ഗം ബന്ധിക്കപ്പെട്ടിരിക്കുന്നു.
തൃശ്ശൂരിൽ നിന്നും പാലക്കാടുനിന്നും ഒരുപാട് സ്വകാര്യ ബസ്സുകൾ ആലത്തൂരിലേക്ക് ലഭ്യമാണ് .
ആലത്തൂരിലേക്ക് റെയിൽ‌വേ പാതകൾ ഇല്ല.
തൃശ്ശൂരിലേക്കുള്ള വഴിക്ക് കുതിരാനിലുള്ള മലനിരകളാണ് ഇതിനു കാരണം.
അടുത്തകാലത്തായി സർക്കാർ കൊല്ലങ്കോട് - തൃശ്ശൂർ റെയിൽ പാത നിർമ്മിക്കാനുള്ള പദ്ധതി പുനരുജ്ജീവിപ്പിച്ചു .
ഇത് ആലത്തൂരിന് ഒരു അനുഗ്രഹമായി മാറിയേക്കാം.
പ്രശസ്തരായ ആലത്തൂരുകാർ
കേരളത്തിലെ സാമൂഹിക-സാംസ്കാരിക രംഗത്തെ പല പ്രശസ്തരുടെയും ജന്മദേശം ആലത്തൂരാണ്.
കർഷക കമ്മ്യൂണിസ്റ്റ് പ്രസ്ഥാനങ്ങൾക്ക് നേതൃത്വം നൽകിയ സ്വാതന്ത്ര്യ സമരത്തിലെ ധീര പോരാളി,അയിത്തത്തിനും അനാചാരത്തിനും എതിരെ പോരാടിയ കമ്മ്യൂണിസ്റ്റ് നേതാവ്,1952 മുതൽ 1977 വരെ ആലത്തൂർ മണ്ഡലത്തെ പ്രതിനിധാനം ചെയ്ത നിയമ സഭ അംഗം,ആലത്തൂർ ആർ കൃഷ്ണൻ എന്ന ആർ കെ, മാതൃഭൂമി ദിനപത്രത്തിന്റെ ആദ്യത്തെ എഡിറ്റർ ആയ കെ.പി. കേശവമേനോൻ , പ്രശസ്ത സംഗീതജ്ഞനായ ചെമ്പൈ വൈദ്യനാഥ ഭാഗവതർ , പ്രശസ്ത സന്യാസിയും വിദ്യാഭ്യാസ വിചക്ഷണനുമായ ബ്രഹ്മാനന്ദസ്വാമി ശിവയോഗി , സ്വാമി ചിന്മയാനന്ദയുടെ ഗുരുവായ സ്വാമി തപോവനം , നർത്തകി മേതിൽ ദേവിക, എഴുത്തുകാരായ മേതിൽ രാധാകൃഷ്ണൻ, എന്നിവർ ഇവരിൽ ചിലരാണ്.
ജ്യോതിഷരംഗത്ത് പ്രശസ്തനായ ശ്രീവാസ്തവ് ആലത്തൂരാണ് പ്രാക്ടീസ് ചെയ്യുന്നത് ഉത്സവങ്ങളും ആചാരങ്ങളും
തദ്ദേശവാസികൾക്ക് ഇടയ്ക്ക് ആലത്തൂർ താലൂക്കിലെ ഗ്രാമങ്ങളിലുള്ള ‘വേല’, ‘പൂരം’ ഉത്സവങ്ങൾ വളരെ പ്രിയങ്കരമാണ്.
ഇവയിൽ പ്രധാനമായത് ‘ കാവശ്ശേരി പൂരം ‘, ‘ പുതിയങ്കം-കാട്ടുശ്ശേരി വേല ‘, ‘ കുനിശ്ശേരി കുമ്മാട്ടി ‘ എന്നിവയാണ്.
ചുങ്കമന്നത്ത് നടത്തുന്ന ‘ തെരുവത്ത് പള്ളിനേർച്ച ‘ തമിഴ്‌നാട്ടിൽ നിന്നും തദ്ദേശത്തുനിന്നും ഒരുപാട് ആളുകളെ ആകർഷിക്കുന്നു.
പൊള്ളാച്ചിയിൽ നിന്നും പലയിടങ്ങളിൽ നിന്നും ധാരാളം ജനങ്ങൾ നേർച്ച കാണുവാനായി കാളവണ്ടിയിൽ കയറി വരുന്നു.
ഓണാഘോഷ സമയത്ത് വെള്ളപാറയിൽ നടത്തുന്ന കാളയോട്ടം പ്രശസ്തമാണ്.
കന്നുകളുടെ യജമാനന്മാർ തമ്മിൽ ഏറ്റവും നല്ല കന്നുകളെ പൂട്ടുന്നതിനായി കൊടിയ മത്സരമാണ് നിലവിലുള്ളത്.
വെളിച്ചെണ്ണയിൽ വറുത്ത നേന്ത്രക്കാ പൊരിയലിന് (ഏത്തക്കാ ചിപ്സ്) ആലത്തൂർ പ്രശസ്തമാണ്.
ഇവ വിൽക്കുന്ന കടകളിൽ പ്രശസ്തമായ ‘എസ്.എൻ.ആർ’ എന്ന കട സ്ഥാപിച്ചിട്ട് നാല്പതുവർഷത്തിലേറെയായി.
ഈ കടയ്ക്കുമുൻപിൽ ബസ്സുനിറുത്തുമ്പോൾ യാത്രക്കാർ പുറത്തിറങ്ങി ചിപ്സ് വാങ്ങുന്നത് ആലത്തൂരിലെ ഒരു സാധാരണ കാഴ്ചയാണ്.
സംസ്ഥാനത്തിനു പുറത്തു ജോലിചെയ്യുന്നവർ കൂട്ടുകാർക്കും സഹ ഉദ്യോഗസ്ഥർക്കും ആലത്തൂരുനിന്നും സമ്മാനമായി ചിപ്സ് വാങ്ങിക്കൊണ്ടുപോവുന്നത് സാധാരണമാണ്.
കുഴൽമന്നത്ത് എല്ലാ ആഴ്ചയും നടക്കുന്ന കാലിച്ചന്തയിൽ കാലികളെ കൂട്ടത്തോടെ വിൽക്കുന്നു.
തമിഴ്നാടിൽ നിന്നും തൃശ്ശൂർ ജില്ലയിലും മറ്റുള്ള സ്ഥലങ്ങളിലും വിൽക്കുവാനായി കാലികളെ കൂട്ടത്തോടെ കൊണ്ടുവരുന്നു.
കേരളത്തിന്റെ തെക്കൻ ജില്ലകൾ മാട്ടിറച്ചിയുടെ പ്രധാന ഉപയോക്താക്കളാണ്.
കാലികളെ ലോറികളിൽ മനുഷ്യപ്പറ്റില്ലാതെ തിക്കിനിറച്ച് കൊണ്ടുവരുന്നത് ഒരു ദയനീയമായ കാഴ്ച്ചയാണെങ്കിലും ഇതുവരെ മൃഗ സംരക്ഷണ സമിതികളിൽ നിന്നോ എസ്.പി.സി.എ തുടങ്ങിയ സംഘടനകളിൽ നിന്നോ പ്രധാനപ്പെട്ട നടപടികൾ ഒന്നും ഉണ്ടായിട്ടില്ല.
ചൂലന്നൂർ‍ ന്  അടുത്തുള്ള മയിലാടും‌പാറ വനങ്ങളിൽ കാട്ടുകോഴികളുടെ വിഹാരരംഗമാണ്.
കേരള സംസ്ഥാന വന്യജീവി വകുപ്പ് ഈ കാടുകളെ ഒരു സംരക്ഷിത പ്രദേശമായി പ്രഖ്യാപിച്ചിരിക്കുന്നു.
മംഗലം ഡാം ആലത്തൂരിന് അടുത്താണ്.
വണ്ടാഴി , കിഴക്കഞ്ചേരി , മുടപ്പല്ലൂർ , വടക്കഞ്ചേരി തുടങ്ങിയ പരിസര പ്രദേശങ്ങളിലെ വയലുകൾക്ക് മംഗലം ഡാമിൽ നിന്ന് ജലസേചനം ലഭിക്കുന്നു.
ആലത്തൂർ താലൂക്കിലെ പഞ്ചായത്തുകൾ ആലത്തൂർ എരിമയൂർ കണ്ണമ്പ്ര കാവശ്ശേരി കിഴക്കാഞ്ചേരി കൊട്ടായി കുത്തനൂർ കുഴൽമന്നം മാത്തൂർ മേലാർക്കോട് പെരിങ്ങോട്ടുക്കുറിശ്ശി പുതുക്കോട് തരൂർ തെങ്കുറിശ്ശി വടക്കഞ്ചേരി വണ്ടാഴി പുറത്തുനിന്നുള്ള കണ്ണികൾ Alathur എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Koduvayur.net Archived 2006-02-19 at the Wayback Machine - കൊടുവായൂർ വെബ് വിലാസം.
കൊടുവായൂർ ആലത്തൂരിന് 10 കിലോമീറ്റർ പടിഞ്ഞാറാണ്.
ഈശാനമംഗലം
കേരളത്തിലെ അറുപത്തിനാലു നമ്പൂതിരി ഗ്രാമങ്ങളിൽ യജുർവേദ പ്രധാനമായ ഗ്രാമമാണ് ഈശാനമംഗലം .
കണ്ണൂർ ജില്ലയിൽ തളിപ്പറമ്പ് താലൂക്കിൽ ചേലേരി വില്ലേജിൽ സ്ഥിതി ചെയ്യുന്നു.
വില്ലേജുകളുടെ പുനഃസംഘടനയ്ക്കു മുമ്പ് ചേലേരി വില്ലേജ് എന്ന് പറയുന്നത് കണ്ണാടിപ്പറമ്പ്, നാറാത്ത്, കമ്പിൽ എന്നീ സ്ഥലങ്ങളും കൂടി ചേർന്നതാണ്.
എൈതീഹ്യമനുസരിച്ച് "ചെല്ലൂർ" എന്ന പേരു ലോപിച്ചുണ്ടായതാണ് " ചേലേരി " എന്ന പേര്.
അവിടത്തെ വടക്ക്-കിഴക്കു പ്രദേശം [ഈശാനകോണിലുള്ള സ്ഥലം] ആകുന്നു ഈശാനമംഗലം എന്നറിയപ്പെടുന്ന ഈ ഗ്രാമം.
"ഈശാനൻ" എന്നത് ശിവൻറെ ഒരു അവതാരത്തെയാണ് സൂചിപ്പിക്കുന്നത്.
ഈശാനമംഗലം 32 മലയാള ഗ്രാമങ്ങളിൽ ഒന്നായിരുന്നു.
ഇല്ലങ്ങൾ യെജുർവേദികൾ എടച്ചിലാട്ട് മംഗലശ്ശേരി ഇല്ലം കീഴ്പാട്ട് അണിമംഗലം ഇല്ലം ഓലാത്ത് പന്നിയോട്ട് ഇല്ലം കുറുങ്ങാട്ട് ചെപ്പന്നൂർ ഇല്ലം പടിഞ്ഞിറ്റാട്ട് ചെപ്പന്നൂർ ഇല്ലം എടയത്ത് ചെപ്പന്നൂർ ഇല്ലം മുല്ലമംഗലം ഇല്ലം കരുമാരത്ത് ഇല്ലം മണിയങ്ങാട് ഇല്ലം എഗ്ഡാ നീലമന ഇല്ലം
യെജുർവേദികൾ എല്ലാം തൈത്തിരീയ ശാഖക്കാരാണ്.
ബൗധായനസൂത്രം പിന്തുടർന്നുവരുന്നു.
ശ്രീ ഈശാനമംഗലം സഭായോഗം
ബ്രാഹ്മണർക്ക് പരശുരാമദത്തമായ കേരളത്തിൽ ഗ്രാമക്ഷേത്രങ്ങളെ കേന്ദ്രമാക്കി ഗ്രാമസഭായോഗങ്ങൾ ഉണ്ടായിരുന്നു.
സമുദായകാര്യങ്ങളിലും ക്ഷേത്രകാര്യങ്ങളിലും  തീരുമാനങ്ങൾ കൈക്കൊണ്ടിരുന്നത് സഭായോഗങ്ങൾ ആയിരുന്നു.
അവരിൽ AD 793ൽ കണ്ണൂർ ജില്ലയിൽ ചേലേരി ഗ്രാമത്തിൽ ശ്രീ ഈശാനമംഗലം ആസ്ഥാനമായി സ്ഥാപിതമായ ഒരു പാരമ്പര്യ ധർമ്മ സംഘമാണ് ശ്രീ ഈശാനമംഗലം സഭായോഗം.
ആരാധനാലയങ്ങൾ ശ്രീ ഈശാനമംഗലം മഹാവിഷ്ണു ക്ഷേത്രം Eeshanamangalam Temple
പരശുരാമനാൽ പ്രതിഷ്ഠിതമെന്നു ഐതീഹ്യമുള്ള ഒരു പുരാതനക്ഷേത്രമാണ് ശ്രീ ഈശാനമംഗലം മഹാവിഷ്ണു ക്ഷേത്രം .
ഈ ക്ഷേത്രം ഈശാനമംഗലം സഭായോഗ ക്ഷേത്രമാണ്.
മേൽ ക്ഷേത്ര ദേവസ്വം മംഗലശ്ശേരി ഇല്ലം, പന്നിയോട്ട് ഇല്ലം എന്നീ നമ്പൂതിരി കുടുംബങ്ങളുടെ പാരമ്പര്യ ഉടമ ഊരായ്‌മ അവകാശത്തിലുള്ളതാണ്.
പടിഞ്ഞാറു ദർശ്ശനമുള്ള ക്ഷേത്രമാണ്.
ദേവാലയ വാസ്‌തു അനുസരിച്ച് "വൃഷഭയോനി" കണക്കിൽ നിർമ്മിച്ചിരിക്കുന്നു.
മേൽക്ഷേത്രത്തിൽ, വേദോപാസനയുടെ ഭാഗമായി പല ഗ്രാമങ്ങളിൽ നിന്നും എത്തിച്ചേരുന്ന ഏറെ ബ്രാഹ്മണർ പങ്കെടുക്കുന്ന മുറജപം നടത്തിവന്നിരുന്നു.
ഐതീഹ്യ പ്രകാരം, കാർത്തവീര്യാർജ്ജുനൻ എന്ന ചക്രവർത്തി നടത്തിയ പ്രായശ്ചിത്തവിധി അനുസരിച്ച് വേണം മുറജപം നടത്തുന്നത്.
ദക്ഷിണായനത്തിലെ കർക്കിടകം 1 മുതലും ഉത്തരായനം തുടങ്ങുന്ന മകരം 1 മുതലും 7 ദിവസം മൂന്നു വേദങ്ങൾ ജപിക്കുന്നു.
അതു കഴിയുമ്പോൾ ഭദ്രദീപം നടത്തുന്നു.
ഇങ്ങനെ തുടർച്ചയായി 5 വർഷം ജപം ചെയ്ത ശേഷം ആറാമത്തെ വർഷം 6 ആഴ്ച നീളുന്ന മുറജപം നടത്തുന്നു.
56ാം ദിവസത്തിൽ മകര സംക്രമദിനത്തിൽ ലക്ഷം ദീപങ്ങൾ തെളിയിക്കുന്നു.
ശ്രീ തേത്തോത്ത് മഹാവിഷ്ണു ക്ഷേത്രം
പുരാതന ക്ഷേത്രമായ ശ്രീ തേത്തോത്ത് മഹാവിഷ്ണു ക്ഷേത്രം നവീകരണത്തിൻറെ പാതയിലാണ്.
ഈ ക്ഷേത്രം തേത്തോത്ത് ദേവസ്വം ക്ഷേത്രമാണ്.
മേൽ ദേവസ്വം മംഗലശ്ശേരി ഇല്ലം എന്ന നമ്പൂതിരി കുടുംബത്തിൻറെ പാരമ്പര്യ ഊരായ്‌മ അവകാശത്തിലുള്ളതാണ്.
വേദജ്ഞർ പങ്കെടുക്കുന്ന ഓത്തൂട്ടിനു പ്രാധാന്യമുള്ളതാണ് ഈ ക്ഷേത്രം, എങ്കിലും ഏറെ കാലമായി മുടങ്ങിക്കിടക്കുകയാണ്.
ക്ഷേത്രത്തിന് കിഴക്കു ദർശനം ആകുന്നു.
ക്ഷേത്രക്കുളം, ആൽത്തറ എന്നിവ ഉൾപ്പെടെ നാശോന്മുഖമായ നിലയിലാണ്.
മറ്റു ക്ഷേത്രങ്ങൾ: മണിയറമ്പൻകാവ് കൊറ്റാളിക്കാവ് ഓലാത്ത് പന്ന്യോട്ടില്ലം സോമേശ്വരി ക്ഷേത്രം എടച്ചിലാട്ട് ക്ഷേത്രം ഐതിഹ്യം / ചരിത്രം ഋഷിമാർ / മുനിമാർ പന്നിയോട്ട് സ്വാമികൾ
പന്നിയോട്ട് സ്വാമികൾ ഉപയോഗിച്ചിരുന്നെന്നു കരുതപ്പെടുന്ന ആശ്രമം കണ്ണാടിപ്പറമ്പ് തെരുവിൽ സ്ഥിതി ചെയ്യുന്നു [ആനന്ദാലയം].
വർഷങ്ങൾക്കു മുൻപ് ഋഷിമാർ തപസ്സു ചെയ്യുവാൻ ഉപയോഗിച്ചിരുന്നെന്നു പറയുന്ന പാതാളപ്രദേശങ്ങൾ ഇവിടെ ഈശാനമംഗലം ദേവസ്വം ഭൂമിയിൽ  ഇന്നും കാണാൻ കഴിയും.
ഈ പ്രദേശം "ഋഷി പാതാളപ്പറമ്പ്" എന്ന് അറിയപ്പെടുന്നു.
എഴുത്തുപള്ളി
പഴയകാല വിദ്യാലയമായ എഴുത്തുപള്ളി ഈശാനമംഗലത്ത് മംഗലശ്ശേരി ഇല്ലത്ത് ഉണ്ടായിരുന്നു.
ഭാഷയുടെ അടിത്തറയും അക്ഷരജ്ഞാനവും ആവശ്യമായ അറിവുകളും കുട്ടികൾക്ക് പകർന്നു നൽകുന്നതിന് മുൻകാലങ്ങളിൽ കേരളത്തിൽ ഉണ്ടായിരുന്ന പാഠശാലയായിരുന്നു എഴുത്തുപള്ളി .
ആശാൻ പള്ളിക്കൂടം , കുടിപ്പള്ളിക്കൂടം എന്നീ പേരുകളിലും ഇവ അറിയപ്പെട്ടിരുന്നു.
അക്ഷരമാലകളും പ്രാഥമിക ഗണിതവും അഭ്യസിപ്പിക്കുന്നതിനൊപ്പം അനുസരണശീലവും ഗുരുത്വവും ശുചിത്വവും സാമാന്യവിജ്ഞാനവും കുടിപ്പള്ളിക്കൂടങ്ങൾ വഴി വിദ്യാർത്ഥികൾക്ക്‌ പകർന്നു നൽകിയിരുന്നു.
ഒത്തൂട്ടുവാരം
തേത്തോത്ത് ക്ഷേത്രവുമായി ബന്ധപ്പെട്ട് ഒത്തൂട്ടുവാരം നടത്തിവന്നിരുന്നതായി പുരാരേഖകൾ സൂചിപ്പിക്കുന്നു.
വേദജ്ഞന്മാരെ ഇതിനായി സ്വീകരിച്ച് ആനയിച്ചുകൊണ്ടുവരുന്ന കവാടത്തെ ഓത്തുക്കണ്ടി എന്നു പറയുന്നു.
ഇന്നും അവിടം അതേ പേരിൽ അറിയപ്പെടുന്നു.
യജൂർവേദികൾ കൂട്ടംചേർന്ന്‌ വേദം ആവർത്തിച്ചുചൊല്ലുന്ന ഏർപ്പാടാണ്‌ ഓത്തൂട്ട്‌.
വേദാധ്യായനാനന്തരം ഓത്തന്മാർക്ക്‌ ഊട്ട്‌ (സദ്യ) നല്‌കുന്നതുകൊണ്ടാവണം ഓത്തൂട്ട്‌ എന്ന്‌ ഈ ചടങ്ങിന്‌ പേര്‌ വന്നത്‌.
ഒന്നരമാസത്തോളം നീണ്ടുനില്‌ക്കുന്ന ഒന്നാണ്‌ ഓത്തൂട്ട്‌.
ഉപാസനാരൂപത്തിലുള്ള വേദാധ്യയനത്തിന്‌ "കൊട്ട്‌' എന്നും, പ്രയോഗഭേദമനുസരിച്ച്‌ വലിയകൊട്ട്‌ എന്നും ചെറിയകൊട്ട്‌ എന്നും വ്യവഹാരങ്ങളുള്ളതുകൊണ്ട്‌ "ഓത്തുകൊട്ട്‌' എന്ന പദമാണ്‌ ഓത്തൂട്ടായിത്തീർന്നത്‌ എന്നും പക്ഷാന്തരമുണ്ട്‌.
മൂന്നുകൊല്ലത്തിലൊരിക്കലേ ഓത്തൂട്ടു പതിവുള്ളൂ.
64 കൊല്ലത്തിലൊരിക്കൽ യജൂർവേദംകൊണ്ടു ചെയ്യുന്ന ഈശ്വരോപാസനയാണ്‌ പഞ്ചസന്ധ.
ഋഗ്വേദികളുടെ ഓത്തൂട്ടിന്‌ ത്രിസന്ധ എന്നും പറയാറുണ്ട്‌.
ക്ഷേത്രത്തിനുള്ളിൽവച്ച്‌ പ്രഗല്‌ഭരായ ഓത്തന്മാർ ഒത്തുകൂടി അവരവർക്കു നറുക്കെടുത്തുകിട്ടിയ വേദഭാഗങ്ങൾ ചൊല്ലുന്ന രീതിക്കാണ്‌ വാരം എന്നുപറയുന്നത്‌.
കളരിപയറ്റ് നടത്താറുണ്ടായിരുന്നതിനാൽ കളരി എന്നു അറിയപ്പെടുന്ന പ്രത്യേക സ്ഥലം നിലനിന്നിരുന്നതായി കേട്ടുകേൾവിയുണ്ട്.
മംഗലശ്ശേരി ജ്യോതിഷാചാര്യർ
ജ്യോതിഷരംഗത്ത് പരമഗുരുസ്ഥാനീയനായിട്ടുള്ള  ബ്രഹ്മശ്രീ മംഗലശ്ശേരി ദാമോദരൻ നമ്പൂതിരി,  ഏറെ വർഷങ്ങൾക്കു മുൻപ് ഈ ഗ്രാമത്തിലെ മംഗലശ്ശേരി ഇല്ലത്ത് ജീവിച്ചിരുന്നതായി ഐതീഹ്യമുണ്ട്.
ജ്യോതിഷികളുടെ  ഗുരുവന്ദന ശ്ലോകങ്ങളിൽ ഇതിനെ കുറിക്കുന്ന ഭാഗം താഴെ ഉദ്ധരിക്കുന്നു:
"നമഃ  ശ്രീ മംഗലശ്രേണീനിവാസായ മഹാത്മനേ
സർവം ജാനന്തി ദൈവജ്‌നോ യദ്ദത്തശ്രുതി ചക്ഷുഷഃ"          ( പ്രശ്‌നമാർഗ്ഗം പേജ് 2) ഗതാഗതം അവലംബം ↑ ↑ {{ cite web }} : Missing or empty | title= ( help ) ↑ {{ cite book }} : | first= missing | last= ( help ) ↑ തിരുവനന്തപുരം ശ്രീ പദ്മനാഭസ്വാമി ക്ഷേത്രത്തിൽ നടന്നുവരുന്ന മുറജപം, ഐതീഹ്യം.
പാർവ്വതി ഈ ലേഖനം/വിഭാഗം സന്തുലിതമല്ലെന്നു സംശയിക്കപ്പെടുന്നു .
ഈ ലേഖനം  2012 മാർച്ച് മുതൽ പ്രത്യേക നിരീക്ഷണത്തിലാണ്.
ഇംഗ്ലീഷ് വിലാസം https://ml.wikipedia.org/wiki/Parvati
ഹൈന്ദവ, ശൈവ പുരാണങ്ങൾ പ്രകാരം ഭഗവാൻ പരമശിവന്റെ പത്നിയും ജഗഗീശ്വരിയായ സാക്ഷാൽ ആദിപരാശക്തിയുടെ പൂർണ്ണ അവതാരവുമാണ് പാർവ്വതി .
ശിവന്റെ  പകുതി ശരീരമാണ് ശക്തിസ്വരൂപിണിയായ പാർവതി എന്നാണ് വിശ്വാസം.
ശിവന്റെ യഥാർത്ഥ ശക്തി എന്നത് പാർവതിയായി പുരാണങ്ങൾ സമർഥിക്കുന്നു.
ശക്തിയെക്കൂടാതെ ശിവനെ ശവസമാനനായി കണക്കാക്കുന്നു.
ശൈവ പുരാണങ്ങൾ പ്രകാരം ശരീരത്തിലെ ജീവൻ ശിവനും പാർവതി ബലവുമായി കണക്കാക്കപ്പെടുന്നു.
ശൈവ വിശ്വാസപ്രകാരം സ്ത്രീയും പുരുഷനും അഥവാ പാർവതിയും പരമേശ്വരനും തുല്യരായി കണക്കാക്കപ്പെടുന്നു.
സ്ത്രീ സമത്വവുമായി ഇത് ബന്ധപെട്ടു കിടക്കുന്നു.
പരാശക്തിയുടെ ഭക്തർ സ്ത്രീകൾക്ക് ബഹുമാനവും തുല്യ അംഗീകാരവും നൽകേണ്ടതുണ്ട് എന്നാണ് വിശ്വാസം.
സ്ത്രീകൾ പാർവതി ദേവിയുടെ സ്വരൂപം തന്നെയാണ് എന്നാണ് വിശ്വാസം.
സ്ത്രീകൾ സന്തോഷിക്കുന്ന ഇടങ്ങളിൽ പാർവതിദേവി അനുഗ്രഹം ചൊരിയുന്നു എന്ന്‌ വിശ്വസിക്കപ്പെടുന്നു.
പർവ്വതരാജനായ ഹിമവാന്റെ പുത്രിയായതിനാലാണ് ഭഗവതിക്ക് പാർ‌വ്വതി എന്ന പേരു വന്നത്.
സർവമംഗളം, ഇഷ്ടവിവാഹം, ദീർഘമാംഗല്യം, ദാരിദ്ര്യമുക്തി, ഭയമോചനം  എന്നിവയാണ് പാർവതി ഉപാസനയുടെ ഫലം എന്ന് വിശ്വാസികൾ കരുതുന്നു.
പുരാണങ്ങൾ പ്രകാരം ഹിമവാന്റെയും മേനറാണിയുടേയും പുത്രിയായി സർവ്വേശ്വരിയായ ആദിപരാശക്തി അവതരിക്കുകയും മഹാദേവനെ വിവാഹം ചെയ്യുകയും ചെയ്തു എന്നാണ് സങ്കല്പം.
ഗണപതി , സുബ്രമണ്യൻ എന്നിവർ മക്കളാണ്.
പ്രപഞ്ച നാഥയായ ഭുവനേശ്വരിയും, ത്രിപുരസുന്ദരിയും , പ്രകൃതിയും, വികൃതിയും, കുണ്ഡലിനിയും, പരമേശ്വരിയുമാണ് പാർവ്വതി.
പരമശിവനെയും പാർവ്വതിയെയും ഈ പ്രപഞ്ചത്തിന്റെ മാതാപിതാക്കന്മാരായ പരബ്രഹ്മരൂപികളായി ശൈവപുരാണങ്ങൾ വർണ്ണിക്കുന്നു.
‘ഓം ഹ്രീം നമഃ ശിവായ‘ എന്ന ശക്തി പഞ്ചാക്ഷരി മന്ത്രം ശിവ പാർവതിമാരെ ഉദ്ദേശിച്ചുള്ളതാണ്.
ഇതിൽ ഹ്രീം എന്ന ശബ്ദം പാർവതി കുറിക്കുന്നു.
ഹ്രീ എന്നത് പാർവതിയുടെ മറ്റൊരു പേരായി പറയപ്പെടുന്നു.
ആദിപരാശക്തിയുടെ പ്രതീകമാണ് പാർവതി.
പാർവ്വതി സർവ്വഗുണ സമ്പന്നയാണ്.
പ്രപഞ്ചം നിയന്ത്രിക്കുന്നത് സാക്ഷാൽ ഭുവനേശ്വരിയാണെന്ന് ശാക്തേർ വിശ്വസിക്കുന്നു.
പരമശിവന്റെ കൂടെ ചിത്രീകരിക്കുമ്പോൾ പാർവ്വതിക്ക് ഇരുകൈകൾ മാത്രമാണെങ്കിലും ദുർഗ്ഗാ രൂപത്തിലും, കാളി രൂപത്തിലും നാലും, എട്ടും, പതിനെട്ടും കരങ്ങൾ ഉള്ളതായി ചിത്രീകരിക്കപ്പെടാറുണ്ട്.
ഭുവനേശ്വരി, ത്രിപുരസുന്ദരി തുടങ്ങിയ രൂപങ്ങളിൽ നാലു കരങ്ങൾ ഉണ്ട്.
ആഹാരവും സമ്പദ് സമൃദ്ധിയും ദാരിദ്ര്യമോചനവും നൽകി അനുഗ്രഹിക്കുന്ന പാർവതിയുടെ ഭാവമാണ് അന്നപൂർണേശ്വരി .
ദുഷ്ടന്മാരുടെ നേർക്ക് ചണ്ഡകോപം കാണിക്കുന്നവളായതിനാൽ ചണ്ഡിക എന്ന് പേരു ലഭിച്ചു.
ദുഃഖങ്ങളിൽ നിന്നും ദുർഗതികളിൽ നിന്നും രക്ഷിക്കുന്നവൾ ആയത്കൊണ്ട് ദുർഗ്ഗ എന്ന്‌ വിളിക്കപ്പെടുന്നു.
ദുഷ്ട വധത്തിനായി പാർവതി സ്വീകരിച്ച കറുത്ത രൗദ്രരൂപമായി മഹാകാളിയെ കണക്കാക്കുന്നു.
അതിനാൽ ചില പ്രദേശങ്ങളിൽ കരിംകാളി എന്നറിയപ്പെടുന്നു.
ഭദ്രകാളിയും പാർവതിയുടെ മറ്റൊരു രൂപമായി കണക്കാക്കപ്പെടുന്നു.
പൊതുവെ പാർവ്വതിയുടെ (ദുർഗ്ഗ) വാഹനം സിംഹം ആണെങ്കിലും മഹാഗൗരി രൂപത്തിൽ വൃഷഭവും (കാള), ഭദ്രകാളി രൂപത്തിൽ വേതാളവും വാഹനമാണ്.
പൂർണ്ണ ചന്ദ്രൻ (പൗർണമി ദിവസം) ദുർഗ്ഗ ആയും അമാവാസി ദിവസം കാളി ആയും ഭഗവതിയെ ആരാധിക്കുന്നു.
ശിവശക്തി ഐക്യത്തിന്റെ പ്രതീകമായ ശ്രീചക്രത്തിൽ ഭഗവതി തന്നെയാണ് പ്രധാനം.
മിക്ക ശിവ ക്ഷേത്രങ്ങളിലും ഭഗവതിക്ക് പ്രത്യേക പ്രതിഷ്ഠ ഉണ്ട്.
ചില ക്ഷേത്രങ്ങളിൽ പാർവതിക്ക് ശിവനേക്കാൾ പ്രാധാന്യം കൊടുക്കാറുണ്ട്.
ശിവ പ്രതിഷ്ഠ ഉണ്ടെങ്കിലും മധുര മീനാക്ഷി സുന്ദരേശ്വര, കൊല്ലൂർ മൂകാംബിക, തിരുമാന്ധാകുന്ന് ഭഗവതി ക്ഷേത്രം, കൊടുങ്ങല്ലൂർ ഭഗവതി ക്ഷേത്രം, ചെങ്ങന്നൂർ ഭഗവതി ക്ഷേത്രം, ആലുവ തിരുവൈരാണിക്കുളം ക്ഷേത്രം തുടങ്ങിയവ ഭഗവതി പ്രധാനമാണ്.
ശിവക്ഷേത്രത്തിൽ പിൻവിളക്ക് കത്തിക്കുന്നത് ശ്രീ പാർവതിയെ ഉദ്ദേശിച്ചാണ്.
ഹൈന്ദവ സമൂഹത്തിൽ താലി, വിവാഹവസ്ത്രം എന്നിവ പാർവതി സാന്നിധ്യമുള്ള ക്ഷേത്രങ്ങളിൽ പൂജ ചെയ്തു ധരിക്കുന്ന ചടങ്ങുകളും കണ്ടു വരുന്നു.
സന്ധ്യയ്ക്ക് 6pm മുതൽ രാത്രി 9pm വരെയുള്ള സമയമാണ് പാർവതിയാമം എന്നറിയപ്പെടുന്നത്.
ദേവി പുരാണങ്ങൾ പ്രകാരം ആദിപരാശക്തി ശിവനു ചുറ്റും പലവിധ ഭാവത്തിൽ തന്റെ ശക്തിയെ ആവിഷ്കരിക്കുമ്പോഴാണ് ശിവൻ സ്പന്ദിക്കാൻ പോലും ശക്തനാകുന്നത്.
ഇത്തരത്തിൽ ശിവനു ചുറ്റുമുള്ള 10 ദിശകളിൽ വർത്തിക്കുന്ന ശക്തിയുടെ 10 ആവിഷ്കാരങ്ങളെയാണ് ദശ മഹാവിദ്യ എന്ന് പറയപ്പെടുന്നത്.
ശിവന്റെ മുന്നിൽ കാളിയും, മുകളിൽ താരയും, താഴെ ഭൈരവിയും, വലത്തുഭാഗത്ത് ഛിന്നമസ്തയും, ഇടത്തുഭാഗത്ത് ഭുവനേശ്വരിയും, പിന്നിൽ ബഗളാമുഖിയും, ആഗ്നേയം അഥവാ തെക്ക് കിഴക്കിൽ ധൂമാവതിയും, നൈരൃത്യ അഥവാ തെക്ക് പടിഞ്ഞാറിൽ മഹാലക്ഷ്മിയും (കമല), വായുകോണിൽ അഥവാ വടക്ക് പടിഞ്ഞാറിൽ മാതംഗിയും, ഇശാനകോണിൽ അഥവാ വടക്ക് കിഴക്കിൽ ശോഡശി അഥവാ ത്രിപുരസുന്ദരിയും സ്ഥിതി ചെയ്യുന്നു.
ചൊവ്വ, വെള്ളി, പൗർണമി, അമാവാസി തുടങ്ങിയവ പ്രധാന ദിവസങ്ങൾ.
നവരാത്രി , തൃക്കാർത്തിക , തിരുവാതിര ആഘോഷം തുടങ്ങിയവ ഭഗവതിക്ക് പ്രാധാന്യം ഉള്ള ദിവസങ്ങളാണ്.
ശ്രീമദ് ദേവി ഭാഗവതത്തിൽ ആദിപരാശക്തിയായ ശ്രീ ഭുവനേശ്വരി 14 ലോകങ്ങളിൽ ഒന്നായ മണിദ്വീപം എന്ന സ്വർഗീയ നഗരിയിൽ ബ്രഹ്‌മാ, വിഷ്ണു, മഹാദേവൻ തുടങ്ങിയ സർവ്വദേവന്മാരാലും സ്തുതിക്കപ്പെട്ടു സദാശിവ ഫലകത്തിൽ, കാമേശ്വരനായ സദാശിവന്റെ മടിത്തട്ടിൽ,  ശ്രീചക്രരാജം എന്ന സിംഹാസനത്തിൽ ഇരിക്കുന്ന ജഗദീശ്വരിയും മഹാരാജ്ഞിയും (പരമേശ്വരി) ആണ്.
ആ ഭഗവതിയുടെ മൂന്ന് ഭാവങ്ങൾ മഹാകാളി, മഹാലക്ഷ്മി, മഹാസരസ്വതി എന്നിങ്ങനെ അറിയപ്പെടുന്നു.
ആ പരാശക്തിയുടെ ത്രിഗുണങ്ങളിൽ നിന്ന് ത്രിമൂർത്തികളായ ബ്രഹ്മാ, വിഷ്ണു, മഹേശ്വരന്മാർ ഉടലെടുത്തു എന്ന് ദേവി ഭാഗവതം പ്രസ്ഥാവിക്കുന്നു.
ഭാഗവതത്തിൽ മഹാവിഷ്ണുവിനെ മുൻനിർത്തി മധുകൈടഭന്മാരെ വധിക്കുവാൻ വേണ്ടിയാണ് ആദ്യമായി മഹാകാളി അവതരിക്കുന്നത്.
ബ്രഹ്മാവിന്റെ പ്രാർഥന കേട്ടാണ് പരാശക്തി ഇപ്രകാരം അവതരിച്ചത്.
ശ്രീപാർവതിയുടെ താമസിക രൂപമാണ് കാളി.
ബാലഗണപതിയുടെ ശിരസ് മഹാദേവൻ ചേദിച്ചപ്പോൾ കോപിഷ്ടയായ ശ്രീ പാർവതി മഹാകാളിയായി മാറി.
ദേവികോപം ഭയന്ന ത്രിമൂർത്തികൾ ഗണപതിക്ക് ആനയുടെ ശിരസ് നൽകി ഭഗവതിയോട് ക്ഷമാപണം നടത്തി സ്തുതിച്ചു.
ദേവി മാഹാത്മ്യത്തിൽ സുംഭനിസുംഭ യുദ്ധവേളയിൽ ചണ്ഡികാദേവിക്ക്  തുണയേകുവാൻ അവതരിച്ച ഉഗ്രരൂപമാണ് മഹാകാളി.
ചണ്ഡികയെ പിടിച്ചു കൊണ്ടു പോകുവാൻ ധൂമ്രലോചനൻ എത്തുന്നു.
തന്റെ ഹുങ്കാരത്താൽ ധൂമ്രലോചനനെ നിഗ്രഹിച്ച കാളി ചണ്ടമുണ്ടന്മാരെയും വധിച്ചതിനാൽ ചാമുണ്ഡേശ്വരി എന്നറിയപ്പെട്ടു.
പിന്നീട് രക്തബീജ വധത്തിന് ദേവിയെ സഹായിക്കുകയും ചെയ്തു.
നിത്യാനന്ദമയിയും നിരാകാരയും ആയ പരബ്രഹ്മസ്വരൂപിണിയായ ഉമാദേവിക്ക് ഒരിക്കൽ സാകാര രൂപത്തിൽ അവതരിക്കേണ്ടിവന്നു.
ദേവന്മാരുടെ അഹങ്കാരം ശമിപ്പിക്കുവാൻ വേണ്ടിയാണ് ജഗന്മാതാവ് സരൂപയായത്.
ഒരിക്കൽ ദേവന്മാരും അസുരന്മാരും പരസ്പരം ഘോരയുദ്ധം ചെയ്തു.
ആ ഘോരയുദ്ധത്തിൽ മഹാമായാപ്രഭാവത്താൽ ദേവന്മാർ വിജയിച്ചു.
അസുരന്മാർ പരാജിതരായി പാതാളത്തിലേക്ക് പോയി.
ഗർവ്വിഷ്ഠരായ ദേവന്മാർ തങ്ങളുടെ കഴിവ് കൊണ്ടാണ് വിജയം നേടിയതെന്ന് അഹങ്കരിച്ചു.
അപ്പോൾ അവരുടെ മുന്നിൽ കുടയുടെ രൂപത്തിൽ ഒരു തേജസ്സ് ആവിർഭവിച്ചു.
മുമ്പ് കണ്ടിട്ടില്ലാത്ത ആ രൂപവും തേജസ്സും ദേവന്മാരെ ആശ്ചര്യഭരിതരാക്കി.
അഹങ്കാരനാശിനിയായ പരാശക്തിയുടെ മഹിമ മനസ്സിലാക്കാത്തതുകൊണ്ടാണ് അവർക്ക് അത്ഭുതം ഉണ്ടായത്.
ദേവേന്ദ്രൻ ദേവന്മാരോട് ആ തേജസ്സ് എന്താണെന്ന് പരീക്ഷിക്കുവാൻ ആവശ്യപ്പെട്ടു.
വായുദേവനാണ് തേജസ്സിന്റെ മുന്നിൽ ആദ്യം എത്തിയത്.
അപ്പോൾ തേജസ്സ് ആരാണെന്ന് ചോദിച്ചു.
താൻ ജഗത്പ്രാണനായ വായുവാണെന്ന് അഹങ്കാരത്തോടുകൂടി പറഞ്ഞു.
ചരാചരങ്ങളെല്ലാം തന്നിലാണ് വ്യാപിച്ചിരിക്കുന്നതെന്നും താനാണ് എല്ലാം ചലിപ്പിക്കുന്നതെന്നും കൂടി വായുദേവൻ പറഞ്ഞു.
അപ്പോൾ ഒരു തൃണം (പുല്ല്) അവിടെ വച്ചിട്ട് അത് ഇളക്കുവാൻ തേജസ്സ് ആവശ്യപ്പെട്ടു.
സർവ്വശക്തിയും പ്രയോഗിച്ചിട്ടും വായുദേവൻ അത് അനക്കുവാൻ സാധിച്ചില്ല.
ലജ്ജിതനായ അദ്ദേഹം നടന്ന കാര്യവും തന്റെ പരാജയവും ദേവന്മാരോട് പറഞ്ഞു.
തുടർന്ന് ദേവന്മാരും ദേവേന്ദ്രനും ആ തേജസ്സിന്റെ രൂപം ചെന്ന് തൃണം ഇളക്കുവാൻ ശ്രമിച്ചെങ്കിലും സാധിച്ചില്ല.
അപ്പോൾ കരുണാമയിയായ ദേവി ദേവന്മാരുടെ അഹങ്കാരം തീർക്കുവാനും അവരെ അനുഗ്രഹിക്കുവാനും ആയി പ്രത്യക്ഷപ്പെട്ടു.
ചൈത്രത്തിലെ (മേടമാസം) ശുക്ലപക്ഷത്തിലെ നവമി തിഥിയിൽ മദ്ധ്യാഹ്ന സമയത്താണ് സച്ചിദാനന്ദ രൂപിണി അവതരിപ്പിച്ചത്.
ചുമന്ന വസ്ത്രവും ചുമന്ന മാലയും ധരിച്ച് ചുമന്ന ലേപനങ്ങളോടുകൂടി ചതുർഭുജയായിട്ടാണ് ദേവന്മാർക്ക് ദേവി ദൃശ്യയായത്.
താൻ തന്നെയാണ് പരബ്രഹ്മമെന്നും പരംജ്യോതിയെന്നും ദേവി അവരോട് പറഞ്ഞു.
ആകാരമില്ലാത്തവളാണെങ്കിലും ചിലപ്പോൾ സാകാരയായും ഭവിക്കും.
ചിലപ്പോൾ പുരുഷനായിട്ടും മറ്റു ചിലപ്പോൾ നാരിയായിട്ടും താൻ വർത്തിക്കുന്നു എന്ന് പരാശക്തി പറഞ്ഞു.
തനിക്ക് സഗുണമെന്നും നിർഗുണമെന്നും രണ്ട് രൂപങ്ങൾ ഉണ്ടെന്ന് ദേവി അറിയിച്ചു.
കാളിയും വാണിയും ലക്ഷ്മിയും തന്റെ അംശത്തിൽ നിന്ന് ഉണ്ടായവരാണെന്ന് പറഞ്ഞ ദേവി ത്രിമൂർത്തികളും താൻ തന്നെയാണെന്ന് പറഞ്ഞു.
വായുവിനെക്കൊണ്ടും അഗ്നിയെക്കൊണ്ടും ഒക്കെ അതത് കർമ്മങ്ങൾ അനുഷ്ഠിപ്പിക്കുന്നത് ദേവിയാണ്.
ചിലപ്പോൾ അസുരന്മാരേയും ചിലപ്പോൾ ദേവന്മാരേയും ദേവി പരാജയപ്പെടുത്താറുണ്ട്.
ദേവന്മാർ തങ്ങളുടെ അഹങ്കാരത്തിന് ക്ഷമായാചനം നടത്തുകയും ഇനി അഹങ്കാരം ഉണ്ടാകാതിരിക്കുവാൻ അനുഗ്രഹിക്കണമെന്ന് അപേക്ഷിക്കുകയും ചെയ്തു.
ലളിതോപാഖ്യാനത്തിൽ
ഭണ്ഡാസുരന്റെ ഉപദ്രവത്തിൽ പീഡിതരായ ദേവന്മാർ യാഗാഗ്നിയിൽ സ്വശരീരങ്ങൾ ഹോമിച്ചു തുടങ്ങിയപ്പോൾ പാർവതി തന്റെ മൂലരൂപമായ ലളിത ത്രിപുരസുന്ദരിയായി അഗ്നികുണ്ഡത്തിൽ നിന്നും കോടിസൂര്യപ്രഭയോടെ ഉയർന്നു വന്നു.
ദേവന്മാർക്ക് സ്വരൂപങ്ങൾ വീണ്ടു കിട്ടുന്നു.
ശേഷം കാമേശ്വരനായ ആദിശിവന്റെ കഴുത്തിൽ വരണമാല്യം അണിയിച്ചു.
അതിന് വേണ്ടി ഒരു വരണ മാല്യം വായുവിലേക്ക് ചുഴറ്റി എറിഞ്ഞു.
ലളിത കാമേശ്വര സ്വയംവരവും നടന്നു എന്ന് ലളിതോപാഖ്യാനത്തിൽ വിവരിക്കുന്നു.
ശേഷം ഭഗവതി കാമേശ്വരനെ നോക്കി ഗണപതിയെ സൃഷ്ടിക്കുകയും ഗണപതി ഭണ്ഡാസുരന്റെ കൈവശം ഉള്ള വിഘ്‌ന യന്ത്രം നശിപ്പിക്കുകയും ചെയ്യുന്നു.
തുടർന്ന് യുദ്ധത്തിൽ ഭഗവതി ഭണ്ഡാസുരനെ വധിക്കുന്നു.
ശേഷം ഭഗവതി ശ്രീചക്രരാജം എന്ന സിംഹാസനത്തിൽ ഒരു രാജ്ഞിയെപ്പോലെ ഇരിക്കുന്നു.
അപ്പോൾ വാഗ്ദേവതകൾ ലളിതാ സഹസ്രനാമം എന്ന സ്തോത്രം രചിച്ചു ഭഗവതിയെ സ്തുതിക്കുന്നു.
ദശ മഹാവിദ്യകളും നവദുർഗയും സപ്ത മാതാക്കളും എല്ലാം പാർവതിയാണ്.
ദശ മഹാവിദ്യകളിലെ ത്രിപുരസുന്ദരി " പാർവതി തന്ത്രമാണ് ".
ലളിതാ സഹസ്രനാമം , ദേവി മാഹാത്മ്യം, ശിവപുരാണം ഉൾപ്പടെയുള്ള പൗരാണിക ഗ്രന്ഥങ്ങളിൽ ആദിശക്തി, മഹാശക്തി, പരാശക്തി, ഭുവനേശ്വരി, ദുർഗ്ഗ , അന്നപൂർണേശ്വരി, മഹാത്രിപുര സുന്ദരി, മഹാകാളി , കാളിക, കാലരാത്രി, മഹാമായ, അപർണ്ണ, ശൈലപുത്രി, മഹാഗൗരി, ചണ്ഡിക, ചാമുണ്ഡേശ്വരി, കരിങ്കാളി, കൗശികി, ഭഗവതി, പരമേശ്വരി, കാത്യായനി, നാരായണി, ജഗദംബിക, ശാകംഭരി, രാജരാജേശ്വരി, ഗായത്രി, ശിവ, ശരണ്യ, വരാഹി, സർവേശ്വരി, മീനാക്ഷി എന്നിങ്ങനെ ആയിരത്തോളം പേരുകൾ പാർവ്വതിയുടേതായി പരാമർശിക്കുന്നുണ്ട്.
ശിവനും ശക്തിയും (അർദ്ധനാരീശ്വരൻ) ചേർന്നാണ് ബ്രഹ്മാവ്, മഹാവിഷ്ണു, മഹാസരസ്വതി, മഹാലക്ഷ്മി തുടങ്ങിയ സമസ്ത ദേവി ദേവന്മാരെയും സൃഷ്ടിച്ചത് എന്ന് ശിവ, സ്കന്ദ, കൂർമ്മ പുരാണങ്ങളിലും ഇതര പുരാണങ്ങളിലും പ്രതിപാദിക്കുന്നു.
അതുകൊണ്ടു ശിവനെ ആദിദേവൻ, മഹാദേവൻ, ദേവാദിദേവൻ , മഹേശ്വരൻ, പരമേശ്വരൻ, ഭുവനേശ്വരൻ, സദാശിവൻ, ഓംകാരം, പരബ്രഹ്മമൂർത്തി, മഹാലിംഗേശ്വരൻ, ഈശ്വരൻ, മഹാകാലേശ്വരൻ, ത്രിപുരാന്തകൻ, പഞ്ചവക്ത്രൻ എന്നും, പാർവതിയെ ആദിപരാശക്തി, പ്രകൃതി, മൂലപ്രകൃതി, മഹാദേവി, പരമേശ്വരി, മഹേശ്വരി, ലളിത ത്രിപുരസുന്ദരി, മഹാകാളി, നവദുർഗ്ഗ, ഭുവനേശ്വരി, ഈശ്വരി എന്നി നാമങ്ങളിൽ വാഴ്ത്തി സ്തുതിക്കുന്നു.
മഹിഷാസുരനെയും, ചണ്ഡമുണ്ഡന്മാരെയും, രക്തബീജനെയും, ശുംഭനിശുംഭമാരെയും വധിച്ചത് ശ്രീ പാർവതിയാണ് എന്ന് സ്കന്ദ കൂർമ്മ പുരാണങ്ങൾ പറയുന്നു.
ദുർഗ്ഗമാസുരനെ വധിച്ചതിനാലാണ് പാർവതിക്ക് ദുർഗ്ഗാ, ശാകംഭരി, ശതാക്ഷി എന്നീ പേരുകൾ ലഭിച്ചത് എന്ന് " ദേവീ ഭാഗവതം "പറയുന്നു.
കാളിക പുരാണത്തിൽ ശിവപത്നിയായ മഹാകാളിയുടെ സാത്വിക ഭാവമാണ് പാർവ്വതി.
മഹാകാളന്റെ (ശിവൻ) ശക്തിയാണ് മഹാകാളി.
ആഹാരം നൽകുന്ന രൂപത്തിൽ കയ്യിൽ കോരികയുമായി നിൽക്കുന്ന പാർവതിദേവിയെ അന്നപൂർണേശ്വരി എന്ന് വിളിക്കുന്നു.
കാത്യായന മഹർഷിയുടെ മകളായി അവതരിച്ച പാർവതിയെ കാത്യായനി എന്നറിയപ്പെട്ടു.
ദേവി ഭാഗവതത്തിൽ ദേവൻമാർക്ക് മുന്നിൽ പ്രത്യക്ഷപ്പെടുന്ന ആദിപരാശക്തി പാശാങ്കുശങ്ങൾ ധരി‌ച്ചു വരദാഭയ മുദ്രയോടെ നിൽക്കുന്ന ഭുവനേശ്വരി ദേവിയാണ്.
ദേവീഭാഗവതത്തിൽ പറയുന്ന മണിദ്വീപത്തിൽ വസിക്കുന്ന ശ്രീഭവാനി ദേവി സദാ പരബ്രഹ്മ മൂർത്തിയായ മഹേശ്വരന്റെ വാമാംഗത്തിൽ ശ്രീചക്രരാജം എന്ന സിംഹാസനത്തിൽ വസിക്കുന്ന ശിവശക്തിയാണ്.
ലളിത സഹസ്രനാമത്തിൽ ഭണ്ഡാസുരനെ വധിക്കുന്ന ശിവകാമേശ്വരന്റെ അർദ്ധാംഗിനിയായ ശ്രീലളിതാ ത്രിപുരസുന്ദരി  ശ്രീ പാർവതിയുടെ മൂലരൂപമാണ്.
ശിവപുരാണത്തിൽ ശിവനും  അന്നം വിളമ്പുന്ന അന്നപൂർണ്ണയും (അന്നപൂർണ്ണേശ്വരി) പാർവതിയുടെ മാതൃ ്വാത്സല്യത്തിന്റെ മകുടോഹരണമാണ്.
ലളിതാ സഹസ്രനാമവും ലളിത ത്രിശതിയും, പാർവതി, ഉമാ, അന്നപൂർണേശ്വരി, ദുർഗ്ഗാ, കാളി സഹസ്രനാമങ്ങളും പാർവതി മന്ത്രങ്ങളാണ്.
പരമശിവന്റെ ദിവ്യപത്നിയും സാക്ഷാൽ ആദിപരാശക്തിയുമായ ശ്രീ പാർവതി ഒന്നിലധികം രൂപങ്ങളിൽ പ്രത്യക്ഷപ്പെടുന്നതായി പുരാണങ്ങളിൽ കാണാം.
ഇവ ദിവ്യ സ്ത്രീശക്തിയുടെ (ആദിശക്തി) വ്യത്യസ്ത ഭാവങ്ങളെ പ്രതിനിധീകരിക്കുന്നു.
ഭഗവതിയുടെ അവതാരങ്ങൾ സൗമ്യവും ഉഗ്രവും അത്യുഗ്രവവുമാണ്, പ്രധാന രൂപങ്ങൾ ഇതാ:
സൗമ്യ രൂപങ്ങൾ -  ഈ അവതാരങ്ങൾ കാരുണ്യം, മാതൃത്വം, ഐശ്വര്യം, സമൃദ്ധി എന്നിവയെ   പ്രതിനിധീകരിക്കുന്നു.
- അന്നപൂർണ - ഭക്ഷണത്തിൻ്റെയും പോഷണത്തിൻ്റെയും ദേവത, സമൃദ്ധിയും സമൃദ്ധിയും പ്രദാനം ചെയ്യുന്നു.
- ലളിതാ ത്രിപുര സുന്ദരി - സൗന്ദര്യത്തിൻ്റെയും സ്നേഹത്തിൻ്റെയും ദിവ്യജ്ഞാനത്തിൻ്റെയും പരമോന്നത ദേവത.
- കാത്യായനി - ഒരു യോദ്ധാവായ ദേവി, വിവാഹത്തിനും സംരക്ഷണത്തിനും വേണ്ടി പ്രത്യേകിച്ച് പെൺകുട്ടികൾ ആരാധിക്കുന്നു.
- ഭുവനേശ്വരി - പ്രപഞ്ചത്തിൻ്റെ രാജ്ഞി, സൃഷ്ടിയെ നിയന്ത്രിക്കുന്നു.
- മഹാഗൗരി - പരിശുദ്ധി, ജ്ഞാനം, സമാധാനം എന്നിവയുടെ പ്രതീകം, നവരാത്രിയിൽ ആരാധിക്കപ്പെടുന്നു.
ഉഗ്രരൂപങ്ങൾ - ഈ പ്രകടനങ്ങൾ തിന്മയുടെ നാശത്തെ പ്രതിനിധീകരിക്കുന്നു.
- ദുർഗ്ഗ - ദുർഗതികളെ അകറ്റുന്ന ഭഗവതി, മഹിഷാസുരനെപ്പോലുള്ള അസുരന്മാരെ വധിക്കുന്ന, ശക്തിയും സംരക്ഷണവും ഉൾക്കൊള്ളുന്ന യോദ്ധാവായ ഭഗവതി.
- കാളി - സമയം, നാശം, വിമോചനം എന്നിവയുടെ പ്രതീകമായ ഉഗ്രരൂപം.
- ചണ്ഡിക (ചാമുണ്ഡ) – ചണ്ഡമുണ്ടന്മാർ തുടങ്ങിയ ദുഷ്ടശക്തികളെ നശിപ്പിക്കുന്ന ഒരു കാളിക രൂപം.
- ഭൈരവി - ഉഗ്രമായ ഊർജ്ജത്തിന്റെ ഭഗവതി, തന്ത്രത്തിനും ആത്മീയ ഉണർവിനും വേണ്ടി പലപ്പോഴും ആരാധിക്കപ്പെടുന്നു.
- ബഗ്ലാമുഖി – ശത്രുക്കളെ തളർത്തുകയും ഭക്തരെ ഉപദ്രവത്തിൽ നിന്ന് സംരക്ഷിക്കുകയും ചെയ്യുന്ന ദേവി.
സപ്ത മാതൃകകൾ (ഏഴ് ദിവ്യ അമ്മമാർ) - ഏഴ് മാതൃദൈവങ്ങളുടെ (മാതൃകകൾ) ഒരു ഗ്രൂപ്പിലും പാർവതിയെ പ്രതിനിധീകരിക്കുന്നു, ഓരോന്നിനും അതുല്യമായ ശക്തികളുണ്ട്:
- ബ്രാഹ്മണി - ബ്രഹ്മാവിന്റെ ശക്തി, അറിവിനെയും വിദ്യയേയും പ്രതീകപ്പെടുത്തുന്നു.
- വൈഷ്ണവി - മഹാവിഷ്ണുവിന്റെ ശക്തി, ഉപജീവനത്തെ, ഐശ്വര്യത്തെ പ്രതീകപ്പെടുത്തുന്നു.
- മഹേശ്വരി - ശിവന്റെ ശക്തി, നാശത്തെയും പുനരുജ്ജീവനത്തെയും മംഗളത്തെയും പ്രതീകപ്പെടുത്തുന്നു.
- കൗമാരി - കാർത്തികേയന്റെ ശക്തി, യുദ്ധത്തെയും വീര്യത്തെയും പ്രതിനിധീകരിക്കുന്നു.
- വരാഹി - കാട്ടുപന്നിയുടെ തലയുള്ള ഭഗവതി, സമ്പത്തിനെയും ധൈര്യത്തെയും പ്രതിനിധീകരിക്കുന്നു.
- ഇന്ദ്രാണി - ഇന്ദ്രന്റെ ശക്തി, നേതൃത്വത്തെ പ്രതിനിധീകരിക്കുന്നു.
- ചാമുണ്ഡ - ദുഷ്ടരെ ഉഗ്രമായി നശിപ്പിക്കുന്നവൻ.
നവദുർഗ്ഗ (നവരാത്രിയിൽ പൂജിക്കപ്പെടുന്ന ഒമ്പത് രൂപങ്ങൾ) :
- ശൈലപുത്രി - പർവതത്തിൻ്റെ മകൾ.
- ബ്രഹ്മചാരിണി - തപസ്സിന്റെ പ്രതീകമായ സന്യാസിനിയായ ഭഗവതി.
- ചന്ദ്രഘണ്ട - ചന്ദ്രക്കലയുള്ള യോദ്ധാവായ ഭഗവതി.
- കുഷ്മാണ്ഡ - പ്രപഞ്ചത്തിൻ്റെ സ്രഷ്ടാവ്.
- സ്കന്ദമാത - കാർത്തികേയന്റെ അമ്മ.
- കാത്യായനി - കാത്യായന മഹർഷിയുടെ മകളായി ജനിച്ച ഭഗവതി.
- കാളരാത്രി - ഇരുണ്ടതും ഉഗ്രവുമായ കാളി രൂപം.
- മഹാഗൗരി - വിശുദ്ധിയുടെയും സമാധാനത്തിൻ്റെയും ഭഗവതി.
- സിദ്ധിദാത്രി - ആത്മീയവും ഭൗതികവുമായ അനുഗ്രഹങ്ങൾ നൽകുന്നവൾ.
അഷ്ട  മഹാവിദ്യമാർ (എട്ട് പരമോന്നത ജ്ഞാന ദേവതകൾ) :
ഇവ നിഗൂഢ ജ്ഞാനവുമായി ബന്ധപ്പെട്ട താന്ത്രിക ദേവിമാരാണ്:
- കാളി - പരമോന്നത ശക്തിയും സമയവും.
- താര - അനുകമ്പയുടെയും മാർഗദർശനത്തിന്റെയും   ഭഗവതി.
- ത്രിപുര സുന്ദരി - സൗന്ദര്യവും ദൈവിക സ്നേഹവും.
- ഭുവനേശ്വരി - പ്രപഞ്ച രാജ്ഞി.
- ഭൈരവി - ഉഗ്രവും പരിവർത്തനാത്മകവുമായ ഊർജ്ജം.
- ഛിന്നമസ്താ - സ്വയം ത്യാഗവും ശക്തവും.
- ധൂമാവതി - വൈരാഗ്യത്തിന്റെ വിധവ ദേവത.
- ബഗ്ലാമുഖി - വിജയത്തിന്റെ നിശബ്ദതയുടെയും  ഭഗവതി.
സൗന്ദര്യ ലഹരി
ആദിശങ്കരന്റെ അമൂല്യ ഗ്രന്ഥാമായ " ശ്രീ സൗന്ദര്യ ലഹരി " പാർവതിയെ (പരാശക്തിയെ) ഉപാസിക്കാനുള്ള അമൂല്യ ഗ്രന്ഥമാണ്.
പ്രമുഖ ക്ഷേത്രങ്ങൾ